CELEX: 32016R2345
Language: lt
Date: 2016-12-14 00:00:00
Title: 2016 m. gruodžio 14 d. Komisijos įgyvendinimo reglamentas (ES) 2016/2345, kuriuo dėl nuorodų į ICAO nuostatas iš dalies keičiamas Reglamentas (EB) Nr. 262/2009 ir Įgyvendinimo reglamentas (ES) Nr. 1079/2012 (Tekstas svarbus EEE )

21.12.2016   
            
            
               LT
            
            
               Europos Sąjungos oficialusis leidinys
            
            
               L 348/11
            
         KOMISIJOS ĮGYVENDINIMO REGLAMENTAS (ES) 2016/2345
   2016 m. gruodžio 14 d.
   kuriuo dėl nuorodų į ICAO nuostatas iš dalies keičiamas Reglamentas (EB) Nr. 262/2009 ir Įgyvendinimo reglamentas (ES) Nr. 1079/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 552/2004 dėl Europos oro eismo valdymo tinklo sąveikos (1), ypač į jo 3 straipsnio 5 dalį,
   pasikonsultavusi su Bendro dangaus komitetu,
   kadangi:
   
               (1)
            
            
               Komisijos reglamento (EB) Nr. 262/2009 (2) I priede pateiktos nuorodos į įvairias Čikagos konvencijos 10 priedo III ir IV tomuose išdėstytas nuostatas ir konkrečiai – į III tomo pirmąjį leidimą su pakeitimu Nr. 79 ir IV tomo trečiąjį leidimą su pakeitimu Nr. 77. Nuo Reglamento (ES) Nr. 262/2009 priėmimo ICAO padarė Čikagos konvencijos 10 priedo nuostatų pakeitimų; paskiausi pakeitimai yra III tomo antrajame leidime padarytas pakeitimas Nr. 90 ir IV tomo penktajame leidime padarytas pakeitimas Nr. 89. Todėl tam, kad valstybės narės galėtų laikytis savo tarptautinių teisinių įsipareigojimų ir užtikrinti nuoseklumą su ICAO tarptautine reguliavimo sistema, Reglamento (EB) Nr. 262/2009 nuorodos į Čikagos konvencijos 10 priedą turėtų būti atnaujintos;
            
         
               (2)
            
            
               Komisijos įgyvendinimo reglamento (ES) Nr. 1079/2012 (3) II priede pateiktos nuorodos į įvairias Čikagos konvencijos 10 priedo III tome išdėstytas nuostatas ir konkrečiai – į III tomo antrąjį leidimą su pakeitimu Nr. 85. Nuo Reglamento (ES) Nr. 1079/2012 priėmimo ICAO padarė Čikagos konvencijos 10 priedo nuostatų pakeitimų; paskiausias yra III tomo antrajame leidime padarytas pakeitimas Nr. 90. Reglamento (ES) Nr. 1079/2012 II priede taip pat daroma nuoroda į ICAO PANS-ATM (dokumentas Nr. 4444) nuostatas, konkrečiau – į 15-ąjį leidimą (2007 m.) su pakeitimu Nr. 2. Nuo Reglamento (ES) Nr. 1079/2012 priėmimo ICAO padarė dokumento Nr. 4444 nuostatų pakeitimų; paskiausias yra pakeitimas Nr. 6. Todėl tam, kad valstybės narės galėtų vykdyti savo įsipareigojimus pagal tarptautinę teisę ir užtikrinti nuoseklumą su ICAO tarptautine reguliavimo sistema, Įgyvendinimo reglamento (ES) Nr. 1079/2012 nuorodos į Čikagos konvencijos 10 priedą ir į dokumentą Nr. 4444 turėtų būti atnaujintos;
            
         
               (3)
            
            
               todėl Reglamentas (EB) Nr. 262/2009 ir Įgyvendinimo reglamentas (ES) Nr. 1079/2012 turėtų būti atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 262/2009 I priedo tekstas pakeičiamas taip:
   
      
         „3 straipsnio 1 dalyje ir III priedo 2 punkte nurodytos Tarptautinės civilinės aviacijos organizacijos nuostatos
      
      
               
                  1.
               
               
                  ICAO 10 priedo „Aeronautikos telekomunikacijos“ IV tomo „Apžvalgos radiolokatoriaus ir susidūrimo vengimo sistemos“ (penktas leidimas, 2014 m. liepos mėn., su pakeitimu Nr. 89) 3 skyriaus „Apžvalgos radiolokatoriaus sistemos“ 3.1.2.5.2.1.2 skirsnis „Užklausiklio kodas“.
               
            
               
                  2.
               
               
                  ICAO 10 priedo „Aeronautikos telekomunikacijos“ III tomo „Ryšių sistemos“ (antras leidimas, 2007 m. liepos mėn., su pakeitimu Nr. 90) 5 skyriaus „SSR S režimo oro–žemės duomenų linija“ 5.2.9 skirsnis „Duomenų linijų pajėgumo ataskaitos formatas“.“
               
            
   2 straipsnis
   Reglamento (ES) Nr. 1079/2012 II priedo tekstas pakeičiamas taip:
   
      
         „4 ir 8 straipsniuose nurodytos ICAO nuostatos
      
      
               
                  1.
               
               
                  Čikagos konvencijos 10 priedo III tomo 2 dalies (antras leidimas, 2007 m. liepos mėn., su pakeitimu Nr. 90) 2 skyriaus „Judrioji aeronautikos tarnyba“, 2.1 skirsnis „Techninės oro–žemės VHF ryšio sistemų charakteristikos“ ir 2.2 skirsnis „Techninės antžeminių įrenginių sistemų charakteristikos“.
               
            
               
                  2.
               
               
                  Čikagos konvencijos 10 priedo III tomo 2 dalies (antras leidimas, 2007 m. liepos mėn., su pakeitimu Nr. 90) 2 skyriaus „Judrioji aeronautikos tarnyba“, 2.1 skirsnis „Techninės oro–žemės VHF ryšio sistemų charakteristikos“, 2.3.1 skirsnis „Perdavimo funkcija“ ir 2.3.2 skirsnis „Priėmimo funkcija“, išskyrus 2.3.2.8 poskirsnį „Duomenų perdavimo kanalas. Atsparumas trukdžiams“.
               
            
               
                  3.
               
               
                  ICAO PANS-ATM dokumento Nr. 4444 (penkioliktas leidimas, 2007 m., su pakeitimu Nr. 6) 12.3.1.5 skirsnis „8,33 kHz kanalų išskirstymas“.“
               
            
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 96, 2004 3 31, p. 26.
   
      (2)  Komisijos reglamentas (EB) Nr. 262/2009, kuriuo nustatomi suderinto S režimo užklausiklio kodų skyrimo ir naudojimo bendrame Europos danguje reikalavimai (OL L 84, 2009 3 31, p. 20).
   
      (3)  2012 m. lapkričio 16 d. Komisijos įgyvendinimo reglamentas (ES) Nr. 1079/2012, kuriuo nustatomi bendrame Europos danguje naudojamų kalbinio ryšio kanalų išskirstymo reikalavimai (OL L 320, 2012 11 17, p. 14).